PressReader - Weg! Ry & Sleep: 2018-09-01 - REDAKTEURSBRIEF
Weg! Ry & Sleep - 2018-09-01 - INHOUD - schalk.jon­ker@me­dia24.com REDAKTEUR
Dis Sep­tem­ber, en as my la­er­skool-aard­ryks­kun­de my nie in die steek laat nie, is dit amp­te­lik die be­gin van die len­te. Wat be­te­ken die win­ter is ver­by. Wat óók be­te­ken ’n mens kan weer met me­ning be­gin aan­dag gee aan jou reis- en kamp­plan­ne.
Ek is juis die laas­te ruk be­sig om ons ge­sins­va­kan­sies vir die af­sien­ba­re toe­koms te be­plan en my kop staan noord, Na­mi­bië en/of Botswa­na se kant toe. En na­dat ek E­van se sto­rie op bl. 50 ge­lees het, was ek vas oor­tuig ons gaan sy roe­te volg en Oranjemund vir die eer­ste keer be­soek en die wê­reld in die S­per­rge­biet ver­ken.
Maar toe be­land Mi­ke en Let­tie He­ne­ry se sto­rie op my les­se­naar oor hoe hul­le tot by die Gu­ma-strand­meer in die noor­de van Botswa­na ge­sleep het (bl. 74). Ek was nog nooit daar nie, maar dit lyk on­ge­twy­feld na ’n be­stem­ming waar ’n mens móét uit­kom voor jy le­pel in die dak steek. My mond wa­ter hoe­ka al lank­al vir ’n or­dent­li­ke Botswa­na-a­von­tuur, maar ho­pe­lik is die paaie ons meer ge­na­dig as met Mi­ke en Let­tie.
Dus sal ons dalk met die op­ry Oranjemund aan­doen, dan al die pad tot by E­tosha gaan, regs draai en deur die Zam­be­sistreek kui­er en weer af ver­by Gu­ma ry op pad te­rug. Ek dink dis ’n plan wat kan werk. As jy dus vir my raad het oor plek­ke waar ons kan in­loer as ons só ry, laat weet as­se­blief.
Sep­tem­ber is ook Braai­maand en ek her­in­ner jou graag aan ons re­sep­te­boek, Gooi ko­le, wat nou op die rak is. Ons het ’n keur saam­ge­stel van meer as 100 resepte wat oor die ja­re in dié tyd­skrif en ons voor­gan­ger­ti­tels ge­pu­bli­seer is deur ons kos­fun­di’s. En jou op­sies is nie net be­perk tot tjops, wors en aar­tap­pel­slaai nie. Nie dat daar iets fout is daar­mee nie.
Ons het vir jou al­les van brood en by­kos­se tot hoen­der, skaap, bief, see­kos, wilds­vleis en soet­goed by­me­kaar­ge­gooi in een lek­ker­lees-re­sep­te­boek. Hou hom in jou wa of veldryer en ver­ras jou men­se met hier­die geu­ri­ge ge­reg­te.
In die tus­sen­tyd kan jy som­mer op bl. 92 gaan kyk na die smaak­li­ke by­kos­se wat A­let­ta van­dees­maand vir jou aan­me­kaar­ge­slaan het.
Daar is niks soos ’n 15 kg-rug­sak en ’n ska­du­lo­se woes­tyn om jou ne­de­rig te hou nie.